
Kurucok öröksége Vaján

Kulcsszavak: Helyi értékek; kulturális örökség; kurucok; hagyományok;
Dolgozatom fő témája II. Rákóczi Ferenc és kurucok örökségének vizsgálata Vaja településen. A Rákóczi-szabadságharc történelmi emlékei és hagyományai fontos szerepet töltenek be a város életében. Tanulmányomban a kuruc hagyományok kialakulását, legfontosabb jellemzőinek bemutatását, valamint a város életében betöltött szerepét vizsgáltam. Kutatásomhoz történeti és empirikus módszereket is alkalmaztam a helyi megemlékezések elemzésére, valamint a generációk körében végzett kérdőíves felmérésekre. A kutatásom célcsoportja a helyi általános iskolások voltak, illetve helyi hagyományőrzők. A kutatásom végére, arra a következtetésre jutottam, hogy a kuruc kor kulturális öröksége (hagyományok, épített örökségek) áthatják a közösség életét, így egy erős kulturális identitás kialakítását teszik lehetővé. Kiderült számomra az is, hogy a modern technológia és a közösségi média bevonása elősegítené a hagyományok népszerűsítését a generációk körében.



